b'\n_START_ARTICLE_\nErik Mongrain\n_START_SECTION_\n\xc5\xbdivljenjepis\n_START_PARAGRAPH_\nErik Mongrain je za\xc4\x8del z igranjem kitare pri 14 letih kot samouk. Kot fant je bil najbolj zainteresiran za \xc5\xa1port, hkrati pa se je lotil igranja kitare po posluhu. Erik je najprej poskusil z elektri\xc4\x8dno kitaro, kasneje pa zanimanje preusmeril na klasi\xc4\x8dno in akusti\xc4\x8dno, potem, ko je sli\xc5\xa1al dela Johanna Sebastiana Bacha. Za\xc4\x8del se je u\xc4\x8diti note in tudi skladati._NEWLINE_Sprva ga je navdihnila glasba Metallice, Jimija Hendrixa in Kurta Cobaina. Pri 18 je sli\xc5\xa1al delo kitarista Dona Rossa in vzkliknil:\xc2\xa0\xc2\xbbTo je zame novo odkritje. Kon\xc4\x8dno sem na\xc5\xa1el svoje podro\xc4\x8dje.\xc2\xab\xc2\xa0Zatem je nanj naredil izreden vtis Michael Hedges. Erik je pravtako za\xc4\x8del z eksperimentiranjem s posebno tehniko, poznano kot prstno udarjanje (lap tapping), pri katerem instrumentalist polo\xc5\xbei kitaro na kolena in z obema rokama udarja po strunah na vratu kitare.\n_START_SECTION_\nTrenutno delo\n_START_PARAGRAPH_\nErik Mongrain koncertira v Zdru\xc5\xbeenih dr\xc5\xbeavah, Kanadi in Angliji. Za\xc4\x8del je s prireditvami na ulicah in metrojih, pravtako pa tudi na koncertnih prostorih ter televiziji. Erikova glasba bo predstavljena med drugim v dokumentarcu Lance-a Trumbulla v sklopu Everest Peace Project._NEWLINE_Decembra 2006 je izdal album z naslovom Fates, ki ga je objavil na svoji spletni strani kot serijo kupljivih oziroma snemljivih skladb. Fizi\xc4\x8dni CD je bil izdan v letu 2007 na Japonskem._NEWLINE_V poletju 2007 se je odpravil na turnejo po Evropi, natan\xc4\x8dneje v Francijo, Belgijo, Nem\xc4\x8dijo in Zdru\xc5\xbeeno Kraljestvo. Pravtako je nastopil na parih prireditvah v doma\xc4\x8di de\xc5\xbeeli Quebec. Medtem je iVideoTune posnel \xc5\xa1tiri kratke sestavke, tudi Equilibrium, njegovo najnovej\xc5\xa1o skladbo.'